Miqyasa görə həqiqi məsafənin neçə dəfə kiçildiyini və ya böyüdüyünü müəyyən etmək
olar. Məsələn, 1 : 1000 miqyaslı planda həqiqi məsafə 1000 dəfə kiçik təsvir edilir. Deməli,
plandakı məsafəni 1000-ə vurmaqla həqiqi məsafəni tapmaq olar. Həqiqi məsafəni 1000-ə
bölməklə isə plandakı məsafə tapılar.
6
Plan 1 : 200 miqyası ilə çəkilib.
a) Otağın plandakı uzunluğu 3 sm-dir. Otağın həqiqi uzunluğu nə qədərdir?
b) Hasarın həqiqi uzunluğu 20 m olarsa, onun plandakı uzunluğu nə qədər olar?
7
Uzunluğu 30 m olan yol planda 5 sm uzunluqdadır. Miqyası müəyyən edin və suallara cavab verin.
a) Bu planda uzunluğu 10 sm olan yolun həqiqi uzunluğu neçə metrdir?
b) Uzunluğu 15 m olan körpünün bu plandakı uzunluğu nə qədərdir?
8
Miqyası 1 : 20 000 olan xəritədə iki məntəqə arasındakı məsafə 6 sm-dir. Miqyası
1 : 50 000 olan xəritədə bu məntəqələr arasındakı məsafə nə qədər olar?
9
Elxan uzunluğu 90 m, eni 60 m olan futbol meydançasının planını rəsm albomunda 1 : 30 miqyası ilə çəkmək istədi. Bu mümkündürmü? Fikrinizi izah edin.
10
Uşaqlar aviamodel dərnəyində həqiqi uzunluğu 25 m, qanadları arasındakı məsafəsi isə 14 m olan təyyarənin maketini düzəltmək istədilər.
• Miqyası 1 : 50 olan təyyarə maketinin uzunluğu nə qədər olar?
• Samir bu təyyarə maketinin qanadları arasındakı məsafənin 30 sm, Lalə 28 sm, Elxan isə 35 sm olacağını söylədi. Kimin cavabı doğrudur?
11
Arının 2 : 1 miqyası ilə çəkilmiş şəklinə əsasən həqiqi uzunluğunu tapın.
12
Şəkildə düzbucaqlı formasında olan tennis kortunun müəyyən miqyas ilə çəkilmiş planı verilib. Tennis kortunun həqiqi uzunluğu 24 m olarsa, planın miqyasını tapın və suallara cavab verin.
• Kortun eni neçə metrdir?
• Kortun perimetri ilə plandakı perimetr hansı nisbətdədir?
• Kortun sahəsi ilə plandakı sahə hansı nisbətdədir?
Bölmə 2 • Nisbət. Tənasüb. Faiz