Məsələ və misallar
1
Nisbətlərin ekvivalent olması üçün boş xanaya uyğun ədədi müəyyən edin.
2
c dəyişəninin elə qiymətini tapın ki, 3 : c : 6 nisbəti a) 6 : 10 : 12; b) 9 : 12 : 18;
c) 1 : 1 : 2 nisbəti ilə ekvivalent olsun.
3
Verilən bərabərliyə görə tələb olunan ifadənin qiymətini tapın.
4
Tənasübün əsas xassəsindən istifadə etməklə məchulu tapın.
5
Həyətdə 40 toyuq və 25 qaz var.
a) Qazların sayının toyuqların sayına nisbətini yazın.
b) Həyətə əlavə 5 qaz gətirdilər. Əvvəlki nisbəti saxlamaq üçün həyətə əlavə neçə toyuq gətirmək lazımdır?
6
Perimetri 24 sm olan üçbucağın tərəflərinin uzunluğu 3 : 4 : 5 nisbətindədir. Bu üçbucağın tərəflərinin uzunluğu nə qədərdir?
7
Perimetri 32 sm olan düzbucaqlının tərəflərinin uzunluğu 3 : 1 nisbətindədir. Bu düzbucaqlının sahəsi nə qədərdir?
8
Suallara cavab verin.
a) Lalə 2,4 m uzunluqda lenti 3 : 5 nisbətində iki hissəyə böldü. Bu hissələrin uzunluqları fərqi neçə santimetrdir?
b) Elxan ipi 4 : 7 nisbətində böldü. Hissələrdən biri digərindən 6 sm uzun oldu. İpin əvvəlki uzunluğu nə qədər idi?
9
İki məntəqə arasındakı məsafə 36 km-dir. Xəritə üzərində bu məntəqələr arasındakı məsafə 1,8 sm-dir.
a) Xəritənin miqyasını tapın.
b) 100 km-lik yolun bu xəritədə uzunluğu nə qədərdir?
10
Reseptə görə, 600 q çəkilmiş ət və 120 q düyüdən 60 yarpaq dolması hazırlanır.
a) 300 q düyü işlətməklə neçə belə dolma hazırlamaq olar? Bunun üçün nə qədər çəkilmiş ət lazımdır?
b) 1 kq çəkilmiş ətdən neçə belə dolma hazırlanar? Bunun üçün nə qədər düyü lazımdır?