Sadə faiz artımı
Bəzən kəmiyyətin ilkin qiyməti bir neçə dəfə eyni faiz qədər arta və ya azala bilər. Tutaq ki, müştəri bank hesabına illik artım faizi 8% olmaqla 300 manat vəsait qoydu. Bu məbləğ hər il ilkin məbləğin 8%-i və ya 0,08 hissəsi qədər artarsa, pulun illik artımı
300 · 0,08 = 24 ₼ olar.
Hər ilin sonunda hesabdakı pul belə tapılır.
1 ildən sonra 300 ₼ + 1 · 24 ₼ = 324 ₼
2 ildən sonra 300 ₼ + 2 · 24 ₼ = 348 ₼
3 ildən sonra 300 ₼ + 3 · 24 ₼ = 372 ₼
İllik artım faizindən (r %) və illərin sayından (n) istifadə edərək kəmiyyətin n ildən sonrakı artımını belə tapmaq olar.
Kəmiyyətin sonrakı qiymətini tapmaq üçün ilkin qiymət ilə n il ərzində ümumi artım toplanır.
Sonrakı qiymət = İlkin qiymət + Artım
Bu, sadə faiz düsturu adlanır.
Verilmiş nümunədə 3 ildən sonra ilkin məbləğin artımı belə tapılır:
A3 =
300 · 8 · 3
100
= 72 ₼
Kəmiyyətin 3 ildən sonrakı qiyməti tapılır: 300 ₼ + 72 ₼ = 372 ₼
Verilən nümunədə məbləğ hər il ilkin məbləğin 8%-i qədər azalarsa, 3 ildən sonra qalan məbləği necə tapmaq olar?
4
Müştəri bank hesabına illik artım faizi 10% olmaqla 5000 manat pul qoydu.
a) 2 ildə; b) 3 ildə; c) 6 ildə; d) 8 ildə artım nə qədər olar?

NÜMUNƏ 4 ildə artım nə qədər olar?
Həlli | Açıqlama
5000 · 10 · 4 100 = 2000 ₼ 4 ildə artım 2000 ₼ olar. | İlkin məbləğ (S0 = 5000 ₼), artım faizi (r = 10%) və illərin sayı (n = 4) düsturda yerinə yazılır və ifadənin qiyməti hesablanır.

• Neçə ildən sonra artım ilkin məbləğə bərabər olar?