9
Saf suya müəyyən qədər duz tökdükdə tərkibində duz olan qarışıq alınır. Bu qarışığın bir hissəsini su, digər hissəsini isə duz təşkil edir. Qarışıqla bağlı suallara cavab verin.

NÜMUNƏ 120 q saf suya 30 q duz qarışdırıldı. Qarışığın neçə faizi duzdur?
Həlli | Açıqlama
120 + 30 = 150 (q) 30 150 ∙ 100% = 20% | Qarışığın ümumi kütləsi tapılır. Duz (30 q) qarışığın kütləsinin (150 q) neçə faizini təşkil etdiyi tapılır.

a) 160 q saf suya 40 q duz qarışdırılıb. Qarışığın neçə faizi duzdur?
b) 135 q saf suya 45 q duz qarışdırıldı. Qarışığın neçə faizi sudur?
10
Məsələləri həll edin.

NÜMUNƏ 150 q duzlu suyun tərkibində 10% duz var. Bu qarışığa 30 q duz əlavə edildi. Alınan qarışıqda duz neçə faiz təşkil etdi?
Həlli | Açıqlama
150 ∙ 10 100 = 15 (q) 15 + 30 = 45 (q) 150 + 30 =180 (q) 45 180 ∙ 100% = 25% | Verilmiş qarışıqda duzun kütləsi tapılır. Duz əlavə etdikdən sonra qarışıqdakı duzun kütləsi tapılır. Alınan qarışığın kütləsi tapılır. Alınan qarışıqda duzun kütlə- sinin (45 q) qarışığın kütləsi- nə (180 q) faiz nisbəti hesablanır.

a) 140 q duzlu suyun tərkibində 10% duz var. Bu qarışığa 10 q duz əlavə edildi. Alınan qarışıqda duz neçə faiz təşkil etdi?
b) 250 q duzlu suyun tərkibində 20% duz var. Bu qarışığa 150 q su əlavə edildi. Alınan qarışıqda duz neçə faiz təşkil etdi?
11
Birinci qutuda 30 kitabın 40%-i, ikinci qutuda 20 kitabın 20%-i riyaziyyat dərsliyidir. Riyaziyyat dərslikləri bütün kitabların neçə faizini təşkil edir?
Bölmə 2 • Nisbət. Tənasüb. Faiz