20.
Şəkildə verilənlərə görə suallara cavab verin.
a) Düzbucaqlının sahəsinin neçə faizi rənglənib?
b) Rəngsiz sahə rəngli sahədən neçə faiz böyükdür?
21.
Xoruzun və pişiyin kütlələri 1 : 2 nisbətində, pişik və quzunun
kütlələri isə 1 : 3 nisbətindədir.
a) Quzunun kütləsi 12 kq olarsa, xoruz və pişiyin kütlələri
nə qədərdir?
b) Xoruzun kütləsi pişiyin kütləsinin neçə faizini təşkil edir?
c) Quzunun kütləsi xoruzun kütləsindən neçə faiz çoxdur?
22.
Yeni tikilən binada mənzillər birotaqlı, ikiotaqlı və üçotaqlıdır. Birotaqlı və ikiotaqlı mənzillərin
sayları 1 : 6 nisbətində, ikiotaqlı və üçotaqlı mənzillərin sayları 2 : 1 nisbətindədir.
a) Birotaqlı və üçotaqlı mənzillərin sayları hansı nisbətdədir?
b) Binada cəmi 200 mənzil olarsa, neçəsi üçotaqlı olar?
c) Mənzillərin neçə faizi ikiotaqlıdır?
Televizor, smartfon və ya kompüter monitoru üçün əsas parametr-
lərdən biri ekranın çözümlülüyü və tərəflərin nisbətidir. Ekranda
görüntülər çox kiçik nöqtələr olan piksellər (piсtures element) he-
sabına yaranır. Ekranın vahid sahəsinə düşən piksellərin sayı onun
çözümlülüyü adlanır. Ekranın çözümlülüyü nə qədər çox olarsa,
görüntü də bir o qədər keyfiyyətli və aydın olar. Çox vaxt monitorun
çözümlülüyü ekranın enində və uzunluğundakı piksellərin sayı
ilə ifadə olunur. Məsələn, çözümlülüyü 1280×1024 olan ekranın
uzunluğunda 1280, enində isə 1024 piksel var.
Monitorların uzunluqlarının eninə nisbəti (aspect ratio) isə təsvirlərin
standartlara uyğunluğunu göstərən mühüm parametrlərdəndir.
Məsələn, 4 : 3, 16 : 9 və 21 : 9 ən geniş yayılmış ekran nisbətləridir.
1. Mobil telefonlardan birinin ekranı 15 : 8, digəri isə 9 : 4 nisbətin-
dədir. Hər iki telefonun ekranının eni 8 sm-dir. Bu telefonların ek-
ranlarının uzunluqlarını və onların sahələrini tapın.
2. Hər iki telefonun çözümlülüyü 1920×1080 olarsa, hansı telefonda
təsvirlər daha keyfiyyətli görünər? Səbəbini izah edin.
3. İnternetdən istifadə edərək ən geniş yayılmış ekran nisbətlərini
və HD, FHD, 4K, 8K çözümlülüklərinin mənalarını aydınlaşdırın.
4. İnternetdən istifadə edərək rəqəmsal məhsullar (film, foto və s.) hazırlayarkən ekran nisbəti və
çözümlülüyündən necə istifadə olunduğunu araşdırın və təqdimat hazırlayın.
Bölmə 2 • Nisbət. Tənasüb. Faiz