a) İlkin qiyməti 15 manat olan kompüter siçanının qiyməti 18 manat oldu.
b) İlkin kütləsi 80 kq olan insanın kütləsi 72 kq oldu.
c) Hündürlüyü 8 m olan ağacın hündürlüyü 920 sm oldu.
Kəmiyyətin dəyişməsini faizlə ifadə etmək üçün nisbətin faizlə ifadə-
sindən və tənasübdən də istifadə etmək olar. Bunun üçün sonrakı qiy-
mət ilkin qiymətin neçə faizini (p%) təşkil etdiyi tapılır və 100%-lə fərqi
hesablanır. Məsələn, televizorun qiyməti 800 manatdan 720 manata
enibsə, onun neçə faiz ucuzlaşdığını belə tapmaq olar.
2
Tənasübdən istifadə etməklə qiymətin dəyişməsini faizlə ifadə edin və suallara cavab verin.

NÜMUNƏ İşçinin aylıq əməkhaqqı 900 manatdan 1035 manata qədər artdı. İşçinin əməkhaqqı neçə faiz artdı?
Həlli | Açıqlama
| Tənasüb yazılır və məchul tapılır. Alınan faizin 100%-lə fərqi hesablanır. İşçinin əməkhaqqı 15% artdı.

a) Tozsoranın qiyməti 400 manatdan 320 manata endirildi. Tozsoranın qiyməti neçə faiz ucuzlaşdı?
b) Əkin üçün ayrılmış sahə 24 hektardan 31,2 hektara qədər artırıldı. Əkin üçün ayrılmış sahə neçə faiz artırıldı?
c) Düşərgədən kəndə qədər avtomobil yolunun uzunluğu 2 kilometrdir. Turist qısa yolla, 1500 m məsafə qət edərək kəndə çatdı. O, gedilən yolu neçə faiz qısaltdı?
d) Fermer ötən il hər hektardan 2,5 t məhsul toplamışdı. O bu il məhsula daha yaxşı qulluq etdiyi üçün hər hektardan 3000 kq məhsul toplaya bildi. Fermer hər hektardan neçə faiz artıq məhsul topladı?
3
A mağazasında satılan soyuducunun qiyməti 800 manatdan 704 manata endirildi. B mağazasında isə 780 manata satılan eyni soyuducunun qiyməti endirilərək 702 manat oldu. Hansı mağazada endirim faizi daha yüksək oldu?
Bölmə 2 • Nisbət. Tənasüb. Faiz