Koordinat düz xətti (koordinat oxu) – üzərində hesablama başlanğıcı, vahid parça və müsbət istiqamət seçilmiş düz xətt. Koordinat oxunda nöqtənin yeri onun koordinatı ilə göstərilir. Məsələn, A (4), B (–2). O (0) nöqtəsi koordinat başlanğıcı adlanır.
Qarşılıqlı sadə ədədlər – ortaq bölənləri yalnız 1-ə bərabər olan ədədlər. Məsələn, 9 və 14. a və b ədədləri qarşılıqlı sadə ədədlərdirsə, ƏBOB (a, b) = 1 və ƏKOB (a, b) = a · b olar.
Miqyas – parçanın təsvirdəki uzunluğunun onun həqiqi uzunluğuna nisbəti.
Müxtəlifadlı kəmiyyətlərin nisbəti – müxtəlifadlı kəmiyyətlərin nisbətini tapdıqda yeni kəmiyyət yaranır. Məsələn, sürəti tapmaq üçün gedilən yolun zamana nisbəti sonrakı həddi 1 olan ekvivalent nisbət şəklində yazılır.
Mürəkkəb ədəd – ikidən çox böləni olan natural ədədlər. Məsələn, 4, 6, 8, 9, 10, 12, 14, ... 1 nə sadə, nə də mürəkkəb ədəddir.
Nisbət – ədəd və ya kəmiyyətləri müqayisə etmək üçün istifadə olunur və a : b, yaxud
a
b
kimi yazılır. “a-nın b-yə nisbəti” kimi oxunur. Burada a nisbətin əvvəlki, b isə sonrakı həddi adlanır.
Sadə ədəd – yalnız iki böləni (1 və ədədin özü) olan natural ədədlər. Sadə ədədlər sonsuz saydadır: 2, 3, 5, 7, 11, 13, 17, 19, 23, ...
Tam ədədlər – natural ədədlər, onlara əks olan ədədlər və sıfır birlikdə tam ədədlər adlanır.
Tənasüb – iki nisbətin bərabərliyi.
Belə oxunur: a-nın b-yə nisbəti c-nin d-yə nisbətinə bərabərdir.
Tənasübün əsas xassəsi – tənasübün kənar hədlərinin hasili orta hədlərinin hasilinə bərabərdir.
Tərs mütənasib asılılıq – iki kəmiyyət(x və y) arasında y =
k
x
(k ≠ 0) düsturu ilə ifadə olunan asılılıq. Belə asılılıqda x böyüdükcə y kiçilir və tərsinə, x kiçildikcə y böyüyür.
Tərs mütənasib kəmiyyətlər – bir kəmiyyət neçə dəfə artırsa (azalırsa), digər kəmiyyət də bir o qədər dəfə azalır (artır).
Sözlük