ÜMUMİLƏŞDİRİCİ TAPŞIRIQLAR
1.
Nisbətlərin ekvivalent olması üçün boş xanaya uyğun ədədi müəyyən edin.
2.
Kəmiyyətləri eyni vahidlərlə ifadə edin və nisbəti sadələşdirin.
a) 25 sm : 3 m
b) 2 l : 150 ml
c) 80 qəp : 5 man
d) 7 saat : 150 dəq
e) 720 q : 3 kq
f) 2 m2 : 500 sm2
g) 1500 mm3 : 8 sm3
h) 8 ay : 3 il
3.
150 m uzunluqlu ipi verilmiş nisbətdə bölün.
a) 2 : 3
b) 1 : 5
c) 8 : 7
d) 14 : 1
e) 7 : 23
f) 1 : 2 : 3
g) 3 : 5 : 7
4.
Tənasübün əsas xassəsindən istifadə etməklə məchulu tapın.
5.
Üçbucağın kiçik və orta tərəflərinin uzunluqları 3 : 4, orta və böyük tərəflərinin uzunluqları 2 : 3 nisbətindədir. Kiçik tərəfin uzunluğu 9 sm olarsa, üçbucağın perimetri nə qədərdir?
6.
Şəkildə 1 dama tərəfi 5 mm olan kvadrat formasındadır.
Mənzilin planı 1 : 400 miqyası ilə verilib.
a) Mənzilin həqiqi ölçülərini yazın.
b) Otaqların hər birinin sahəsini hesablayın.
c) Mənzilin ümumi sahəsi nə qədərdir?
d) Bu mənzilin 1 : 500 miqyası ilə verilən planda perimetri nə qədər olar?
7.
Miqyası 1 : 50 000 olan xəritədə iki məntəqə arasındakı məsafə 6 sm-dir.
a) Həqiqətdə bu məntəqələr arasındakı məsafə nə qədərdir?
b) Bu məntəqələr arasındakı məsafə miqyası 1 : 100 000 olan xəritədə neçə santimetr olar?
8.
Tənasüb qurmaqla tapın.
a) 40 m-in 60%-ni
b) 70 manatın 40%-ni
c) 12%-i 6 kq olan torbanın kütləsini
d) 35%-i 14 l olan bidonun tutumunu
9.
Tənasüb qurmaqla suallara cavab verin.
a) Uzunluğu 6 m olan lent uzunluğu 8 m olan lentin neçə faizini təşkil edir?
b) Qiyməti 3 manat olan alma qiyməti 2,4 manat olan almadan neçə faiz bahadır?
10.
Heykəltaraş 8 eyni kiçik heykəl hazırlamaq üçün 12 kq gil istifadə etdi.
a) 6 belə heykəl hazırlamaq üçün nə qədər gil işlənər?
b) 3 kq gil neçə belə heykəl düzəltməyə kifayət edər?
11.
İnsanın gündəlik enerjiyə tələbatı orta hesabla 1500 kilokaloridir. 100 q ərik qurusunda 250 kilokalori var. İnsan gündəlik tələbatının 20%-ni ödəmək üçün nə qədər ərik qurusu qəbul etməlidir?
Bölmə 2 • Nisbət. Tənasüb. Faiz