10
Şərtə uyğun 3 tənasüb qurun.
a) Kənar hədləri 6 və 10 olan
b) Orta hədləri 5 və 8 olan
c) Kənar hədləri 8 və 20 olan
d) Orta hədlərinin hər ikisi 6 olan
11
Boş xanaya elə ədəd tapın ki, alınan dörd ədəddən tənasüb qurmaq mümkün olsun. Hər üçlük üçün neçə müxtəlif ədəd seçmək olar? Fikrinizi əsaslandırın.
a) 1 2 5
b) 7 3 14
c) 2 5 6
d) 3 6 9
12
Suallara cavab verin.
a) Düzbucaqlının uzunluğu və eni 4 : 3 nisbətindədir. Düzbucaqlının uzunluğu 6 m olarsa, eni nə qədərdir?
b) Samirin yaşı ilə bacısının yaşı 3 : 2 nisbətindədir. Samirin 12 yaşı varsa, bacısının neçə yaşı var?
c) Sinifdə 10 qız var. Oğlanların sayı ilə qızların sayı 6 : 5 nisbətində olarsa, sinifdəki oğlanların sayı nə qədərdir?
13
Usta Əli ay ərzində gəlirinin bir hissəsini xərclədikdən sonra qalan pulu yığım kimi saxlayır. Onun xərclədiyi pulun yığdığı pula nisbəti 3 : 1 kimidir.
a) Usta Əlinin birinci ay yığımı 120 manat olmuşsa, onun xərci nə qədər olmuşdur?
b) Usta Əli ikinci ay 630 manat xərcləmişsə, onun gəliri nə qədər olmuşdur?
14
Lalənin markalarının sayı ilə Elxanın markalarının sayı 3 : 5 nisbətindədir. Lalənin 18 markası var.
a) Elxanın neçə markası var?
b) Lalə bir neçə marka aldı və bundan sonra onun markalarının Elxanın markaları sayına nisbəti 2 : 3 oldu. Lalə neçə marka aldı?
15
1 kq kökdən 600 q şirə alınır, qalanı isə itkiyə gedir.
a) Kök şirəsinin çıxan itkiyə nisbətini yazın.
b) 2 kq kökdən şirə çəkərkən nə qədər itkiyə gedər?
c) 3 kq kök şirəsi almaq üçün neçə kiloqram kök lazımdır?
16
Qutuda 10 ağ və 10 qırmızı top var. Qutuya 2 ağ top və bir neçə qırmızı top əlavə edildikdən sonra ağ və qırmızı topların sayları 3 : 4 nisbətində oldu. Qutuya neçə qırmızı top əlavə edildi?