7
Verilən nöqtələri düzbucaqlı koordinat sistemində qeyd edin. AB və CD parçalarını çəkin. Kəsişmə nöqtəsini K ilə işarə edin və koordinatlarını tapın.
a) A (0; 3) B (6; 3) C (1; 1) D (1; 6)
b) A (–1; –2) B (–6; –2) C (–3; 5) D (–3; – 4)
c) A (–1; 0) B (–1; 5) C (– 4; 3) D (3; 3)
d) A (0; 2) B (0; – 4) C (–1; –2) D (5; –2)
8
Verilən nöqtələri koordinat sistemində qeyd edin və ardıcıl birləşdirin. Hansı fiqur alındığını müəyyən edin.
a) A (–2; 1) B (–1; 4) C (2; 4) D (3; 1)
b) A (–3; 1) B (2; 1) C (1; –2) D (– 4; –2)
c) A (–2; –2) B (–2; 4) C (2; 4)
d) A (0; 0) B (–3; 0) C (–3; –4) D (0; – 4)
9
Lalə parkın girişindən başlayaraq 4 vahid yuxarı və 11 vahid sağa hərəkət etdi. Uyğun nöqtələrin koordinatlarını yazın və suallara cavab verin.
• O, attraksiona, yoxsa yelləncəyə çatdı?
• Lalə bu nöqtədən 15 vahid sola getsə, hara çatar?
• Onun çatdığı nöqtədən parkın girişinə şaquli və üfüqi istiqamətlərdə neçə vahid getməklə çatmaq olar?
10
Cədvəldə qış günlərinin birində gecə saatlarında havanın temperaturu haqqında məlumat verilib.
• Koordinatları qeyd etməklə xətti diaqram çəkin.
• Xətti diaqramda qeyd olunan nöqtələrin koordinatlarının mənasını izah edin.
• Diaqrama əsasən temperaturun hansı vaxtlarda artıb-azaldığını müəyyən edin.
11
Anar düzbucaqlı koordinat sistemində A (1; –3), B (5; –3), C (2; 2), D (1; 2) nöqtələrini qeyd etdi.
• O bu nöqtələri ardıcıl birləşdirsə, hansı fiqur alınar?
• Anar hansı nöqtənin yerini necə dəyişsə, düzbucaqlı alınar? Bunu neçə üsulla etmək olar?
Hər bir hal üçün yeni nöqtənin koordinatlarını yazın.
• Alınan düzbucaqlıların sahəsini və perimetrini tapın.
Bölmə 4 • Düzbucaqlı koordinat sistemi