Koordinat oxunda iki nöqtə arasındakı məsafə
Koordinat oxunda iki nöqtə arasındakı məsafə bu nöqtələrin koordinatları fərqinin moduluna bərabərdir. Məsələn, A (–2) və B (–6) nöqtələri arasındakı məsafəni belə tapmaq olar.
|–2 – (– 6)| = |–2 + 6| = |4| = 4
və ya
|– 6 – (–2)| = |– 6 + 2| = |–4| = 4
8
Nöqtələrin koordinatlarını yazın. Bu koordinatlara əsasən iki nöqtə arasındakı məsafəni tapın.
9
Koordinat oxunda verilmiş nöqtələr arasındakı məsafəni tapın.
a) A (–2) və B (–8)
b) C (–5) və D (5)
c) E (0) və F (–6)
d) G (1) və H (–3)
10
Kimin fikri doğru deyil? a = 2, b = 6 olduqda yoxlayın.
11
Vulkan ocağı dəniz səviyyəsindən 3 km dərinlikdə, onun zirvəsi isə dəniz səviyyəsindən 5 km hündürlükdədir.
• Vulkan ocağının və vulkanın zirvəsinin yerini mənfi və müsbət ədədlərlə ifadə edin.
• Vulkanın zirvəsi ilə vulkan ocağı arasındakı məsafə nə qədərdir?
12
Buz kamerasının temperaturu –16°C-dən –24°C-yə dəyişdirildi.
• Buz kamerasının temperaturu artdı, yoxsa azaldı?
• Kameranın temperaturu nə qədər dəyişdi?
Bölmə 3 • Tam ədədlər