12.
Şəkildə sabit sürətlə hərəkət edən velosipedçinin qət etdiyi məsafənin (s) zamandan (t) asılılıq qrafiki verilib.
a) Velosipedçi yarım saat ərzində nə qədər məsafə qət etdi?
b) O, 8 km məsafəni nə qədər vaxta qət etdi?
c) Mütənasiblik əmsalını tapın və asılılığın düsturunu yazın.
d) Düsturdan istifadə etməklə cədvəli tamamlayın.
13.
Yükü daşımaq üçün 7,5 tonluq maşın 12 reys etməlidir.
a) 9 tonluq maşın bu yükü daşımaq üçün neçə reys edər?
b) Neçə tonluq maşın bu yükü 6 reysə daşıyar?
14.
Anbardakı 120 t taxıl müəyyən tutumlu maşınla daşınır. Maşının tutumu (x) çox olduqca bütün taxılı daşımaq üçün etdiyi reyslərin sayı (y) azalır.
a) Tutumu 12 t olan maşın taxılı daşımaq üçün neçə reys etməlidir?
b) Neçə tonluq maşın taxılı 20 reys etməklə daşıyar?
c) Reyslərin sayının (y) maşının tutumundan (x) asılılıq düsturunu yazın.
d) x = 8; 3 olduqda y-in qiymətini tapın. Bu qiymətlərə uyğun hər bir (x; y) cütünün mənasını izah edin.
15.
Boş hovuzu 6 eyni nasos 15 dəqiqədə doldurur.
• Boş hovuzu 10 dəqiqədə doldurmaq üçün neçə belə nasos lazımdır?
• Bunun üçün nasosların sayını neçə faiz artırmaq lazımdır?
16.
Geyim mağazasında endirimlə təklif edilən gödəkçənin yeni qiyməti ilə əvvəlki qiyməti 3 : 4 nisbətindədir.
a) Gödəkçənin qiyməti neçə faiz endirilib?
b) Alıcı bir gödəkçə almaq üçün kassaya 72 ₼ ödədi. Endirimdən qabaq gödəkçənin qiyməti neçə manat olmuşdur?
17.
Mağazada 400 manata satılan paltonun qiyməti əvvəlcə 15% artırıldı. Bir müddət sonra isə həmin qiymət 20% azaldıldı.
a) Paltonun son qiyməti neçə manat oldu?
b) Son qiymət ilkin qiymətə nisbətən neçə faiz dəyişdi? Artdı, yoxsa azaldı? Nə qədər?
18.
ABC üçbucağının tərəfləri 3 : 4 : 5 nisbətində olub perimetri 36 sm-dir.
a) Bu üçbucağın tərəflərini tapın.
b) DEF üçbucağının tərəfləri nisbəti ABC üçbucağının tərəfləri nisbəti ilə eynidir. Kiçik tərəfin uzunluğu 4,5 sm olarsa, DEF üçbucağının perimetrini iki üsulla tapın.
19.
6A" sinfində 21, "6B" sinfində 24 şagird var. Müəllim idman dərsində 15 topu bu siniflər arasında şagird sayına mütənasib olmaqla böldü. Hər sinfə neçə top düşdü?