3.2.
Tam ədədlərin müqayisəsi və sıralanması
Cədvəldə bəzi bölgələrdəki havanın temperaturunun eyni gündə və eyni vaxtdakı göstəriciləri verilib.
• Hansı bölgədə temperatur aşağı, hansı bölgədə yüksək oldu? Bunu necə tapmaq olar?
• Temperatura görə soyuqdan istiyə olmaqla bölgələri necə sıralamaq olar?
• Həmin gün Şamaxıda temperatur −1°C oldu. Soyuqdan istiyə doğru düzdükdə Şamaxı hansı bölgələr arasında olar?
Tam ədədlərin müqayisəsi
Tam ədədləri də natural və kəsr ədədlər kimi ədəd oxunda yerlərinə görə müqayisə etmək olar. Ədəd oxunda iki ədəddən solda yerləşən ədəd kiçik, sağda yerləşən ədəd isə böyükdür.
• Ədəd oxunda müsbət ədədlər mənfi ədədlərdən sağda yerləşdiyi üçün ixtiyari müsbət ədəd ixtiyari mənfi ədəddən böyükdür.
Ədəd oxunda 2 ədədi −6 ədədindən sağda yerləşdiyi üçün 2 > -6yaxud
ədəd oxunda −6 ədədi 2 ədədindən solda yerləşdiyi üçün -6 < 2
• Ədəd oxunda iki mənfi ədəddən solda yerləşən ədəd sağdakından kiçikdir.
1
Ədəd oxundan istifadə etməklə ədədləri müqayisə edin.

NÜMUNƏ –5 və –2
Həlli | Açıqlama
−5 < −2 | −5 ədədi −2 ədədindən solda yerləşir.

−2 və 0
1 və −2
−6 və −1
−5 və 1
0 və −4
Bölmə 3 • Tam ədədlər