3.3.
Ədədin mütləq qiyməti
Cədvəldə məhsulun qiymətinin hər il əvvəlki il ilə müqayisədə neçə manat artdığı, yaxud azaldığı göstərilib.
• Hansı il qiymətin dəyişməsi ən az, hansı il isə ən çox olub? Həmin illərdə qiymət artıb, yoxsa azalıb?
• Hansı illərdə dəyişmə qiymətcə eyni olmuşdur? Bunu necə müəyyən etmək olar?
• ədədin mütləq
qiyməti
• ədədin modulu
Ədədin mütləq qiyməti (ədədin modulu)
Ədəd oxunda ədədə uyğun nöqtədən sıfıra qədər məsafə ədədin mütləq qiyməti və ya ədədin modulu adlanır. Ədədin mütləq qiyməti mənfi ola bilməz. a ədədinin mütləq qiyməti |a| kimi yazılır.
• Müsbət ədədin modulu ədədin özünə bərabərdir.
• Mənfi ədədin modulu onun əksi olan ədədə bərabərdir.
• Sıfırın modulu sıfıra bərabərdir.
Əks ədədlərin mütləq qiymətlərinin bərabər olduğunu necə əsaslandırmaq olar?
|a| = |–a|
1
Verilmiş ədədlərin modulunu tapın.
5
10
–81
0
7
-25
–5
–32
–10
63
2
Ədəd oxunda verilmiş nöqtələrin koordinatlarını yazın. Bu nöqtələrə uyğun ədədlərin mütləq qiymətini tapın.