17
Qeyzerlər isti su və buxar püskürən təbii fəvvarələrdir. Bir qeyzer 4 gündən bir, digəri isə 6 gündən bir püskürür. Eyni gündə püskürən bu iki qeyzer növbəti dəfə neçə gündən sonra yenidən eyni gündə püskürər?
18
İdman məşğələsində şagirdlərin sayı 70-dən çox, 80-dən isə azdır. Onlar hər cərgədə bərabər sayda olmaqla əvvəl 8 cərgəyə, sonra isə 6 cərgəyə düzüldülər. İdman məşğələsində neçə şagird var?
19
Evdən məktəbə qədər məsafə 300 m-dir. Samirin addımı 60 sm, bacısının addımı isə 50 sm-dir. Onlar evdən eyni vaxtda çıxıb məktəbə yola düşdülər. Samir və bacısı hərəkətə başlayan anda ayaq "izləri" yanaşı olarsa, bütün yolboyu daha neçə dəfə yanaşı olar?
20
Məktəbə müəyyən sayda kitab hədiyyə olundu. Bu kitabları hər bağlamada on-on, on iki-on iki və ya on beş-on beş qablaşdırdıqda bütün hallarda 8 kitab artıq qalar. Məktəbə ən azı neçə kitab hədiyyə olundu?
21
“Penni-farting” velosipedi hərəkətə başlayan anda təkərlər üzərində qeyd olunmuş A və B nöqtələri eyni zamanda yerə toxunur. Bir tam dövr etdikdə A nöqtəsi 120 sm, B nöqtəsi isə 180 sm yerini dəyişir. Hərəkətə başlayandan sonra hansı ən kiçik məsafədə A və B nöqtələri eyni zamanda yerə toxunar? Bu zaman təkərlərin hər biri neçə tam dövr edər?
22
Boulinq zalına eyni sayda qırmızı, sarı və bənövşəyi kürələr almaq istədilər. Qırmızı kürələr hər qutuda 6 ədəd, sarı kürələr 8 ədəd, bənövşəyi kürələr isə 9 ədəd olmaqla satılır.
• Boulinq zalına hər kürədən ən azı neçə ədəd alına bilər?
• Cəmi neçə qutu kürə alınar?
Bölmə 1 • Natural ədədlər və onlar üzərində əməllər