Bölmə
3
Bu bölmədə öyrənəcəksiniz:

- kəmiyyətin qiymətini mənfi və ya müsbət
  tam ədədlərlə ifadə etməyi;
- tam ədədləri müqayisə etməyi və onların
  mütləq qiymətini tapmağı;
- tam ədədlər üzərində hesab əməllərini
  yerinə yetirməyi;
- tam ədədləri qüvvətə yüksəltməyi;
- tam ədədlərlə verilmiş ifadələrdə əməlləri
  düzgün ardıcıllıqla yerinə yetirməyi.

Cəhd edin!
Dəniz səviyyəsini 0 qəbul etməklə delfin və pinqvinin vəziyyətini suallara əsasən ədəd oxunda təsvir edin.
• Delfin dəniz səviyyəsindən 6 m yuxarı tullana bilir. Bu hündürlük delfinin üzdüyü dərinlikdən 11 m yuxarı olarsa, delfin hansı dərinlikdə üzürdü?
• Pinqvin dəniz səviyyəsindən 90 m dərinliyə qədər üzə bilir. Həmin dərinlikdə üzən pinqvin suyun səthinə doğru hər dəqiqədə 20 m qalxarsa, 3 dəqiqədən sonra dəniz səviyyəsindən hansı dərinlikdə olar?
Tam ədədlər
Bəzi kəmiyyətlərin qiymətini göstərmək üçün natu-
ral ədədlər kifayət etmədiyindən mənfi ədədlərdən
istifadə edilir. Bəzən temperatur, sualtı obyektlərin
dəniz səviyyəsinə nəzərən vəziyyəti, maliyyə xərcləri
sıfırdan kiçik ədədlərlə göstərilir.
Məsələn, Yer kürəsində ən soyuq temperatur (təq-
ribən –89°C) 1983-cü ildə Antarktidada qeydə alın-
mışdır.
Vostok" stansiyası – Rusiyanın Antarktidada elmi stansiyası.