2.2.
Kəmiyyətlərin nisbəti
İstədiyiniz kitabdan bir mətn seçin və 2 dəqiqə ərzində sürətlə oxuyun. Vaxt bitdikdən sonra oxuduğunuz sözləri sayın. Sözlərin sayının dəqiqələrin sayına nisbətini yazın.
• Alınan nəticə nəyi ifadə edir? İzah edin.
• Bu nəticəyə görə 4 dəqiqə ərzində oxuya biləcəyiniz sözlərin sayını necə tapmaq olar?
• eyniadlı kəmiyyətlərin nisbəti
• müxtəlifadlı kəmiyyətlərin nisbəti
• sürət
• sıxlıq
Eyniadlı kəmiyyətlərin nisbəti
Bir çox məsələlərin həllində eyniadlı kəmiyyətlərin nisbətini (uzunluğun uzunluğa, kütlənin kütləyə, həcmin həcmə və s.) tapmaq lazım gəlir. Bu halda nisbət sadələşdirilir və vahidsiz yazılır. Məsələn, şəkildəki düzbucaqlının uzunluğunun eninə nisbətini belə tapmaq olar:
Eyniadlı kəmiyyətlər müxtəlif vahidlərlə verildikdə onların nisbətini tapmaq üçün bu kəmiyyətlər eyni vahidlə ifadə olunmalıdır.
1
Şəkildə verilənlərə görə uyğun nisbəti yazın və sadələşdirin. Bu nisbətlərin tərsini yazın və nəyi göstərdiyini izah edin.
Quzunun kütləsinin dananın kütləsinə
nisbəti.
Nərə balığının uzunluğunun hek balığının
uzunluğuna nisbəti.
2
Kəmiyyətləri eyni vahidlərlə ifadə edin və nisbəti sadələşdirin.

NÜMUNƏ 750 q : 2 kq
Həlli | Açıqlama
| Kəmiyyətlər eyni vahidlərlə yazılır. 2 kq = 2000 q. ƏBOB (750, 2000) = 250 olduğu üçün nisbətin hər bir həddini 250-yə bölməklə sadələşdirilir.