6
Qonşu bucaqların dərəcə ölçülərinin nisbəti 2 : 7 olarsa, bu bucaqların hər birinin dərəcə ölçüsü nə qədərdir?
7
Beton qarışığı 2 hissə sement, 3 hissə qum və 4 hissə çınqıldan hazırlanır.
a) 27 ton beton qarışığı hazırlamaq üçün sement, qum və çınqılın hər birindən nə qədər götürmək lazımdır?
b) 4 ton sementdən neçə ton beton qarışığı hazırlanar?
8
Samir və bacısının yığdıqları göbələklərin sayları 3 : 4 nisbətindədir.
a) Samir 12 göbələk yığdısa, bacısı neçəsini yığdı?
b) Cəmi 42 göbələk yığılarsa, uşaqların hər biri neçə göbələk yığdı?
9
Buğda və arpa zəmilərinin sahələri 9 : 5 nisbətindədir. Buğda zəmisinin sahəsi arpa zəmisinin sahəsindən 20 ha çoxdur. Hər zəminin sahəsi nə qədərdir?
10
Sinifdəki 28 şagird 3 qrupa bölündü. Şagirdlərin
3
7
hissəsi birinci qrupa düşdü. İkinci və üçüncü qruplardakı şagirdlərin sayı 3 : 5 nisbətində oldu. Hər qrupda neçə şagird oldu?
11
Üçbucağın tərəfləri 3 : 4 : 5 nisbətindədir. Böyük tərəf kiçik tərəfdən 4 sm uzun olarsa, üçbucağın perimetri neçə santimetrdir?
12
Anar lenti 2 : 3 : 8 nisbətində üç hissəyə böldü. Kiçik hissənin uzunluğu 12 sm olarsa, lentin əvvəlki uzunluğu neçə santimetr idi?
13
Quşçuluq fermasında saxlanılan qaz və ördəklərin sayı 1 : 2 nisbətində, ördək və toyuqların sayı isə 4 : 5 nisbətindədir. Fermadakı qaz, ördək və toyuqların ümumi sayı 1320-yə bərabərdir. Fermada neçə qaz, neçə ördək, neçə toyuq saxlanılır?
14
Kişmişin 1 kiloqramı 6 manata, ərik qurusunun 1 kiloqramı isə 12 manata satılır. Kişmiş və ərik qurusu 3 : 2 nisbətində qarışdırılmışdır. Bu qarışığın 1 kiloqramı neçə manatadır?