Düzbucaqlı koordinat sistemində yerdəyişmə
• Koordinat sistemində üfüqi düz xətt boyunca yerdəyişmə nəticəsində nöqtələrin absisi, şaquli düz xətt boyunca yerdəyişmə nəticəsində isə ordinatı dəyişir.
• Koordinat sistemində çoxbucaqlının yerdəyişməsi nəticəsində alınan fiquru qurmaq üçün onun bütün təpə nöqtələri uyğun istiqamətdə eyni vahid qədər köçürülür və ardıcıl olaraq birləşdirilir. Məsələn, şəkildəki ABC üçbucağını 5 vahid sağa yerini dəyişdikdə A1B1C1 üçbucağı alınar.
A (-4 ; 1) → A1 (1; 1)
B (-2; 2) → B1 (3; 2)
C (-4; 4) → C1 (1; 4)
Yerdəyişmə nəticəsində alınan fiqur əvvəlkinə konqru-
yentdir. Məsələn, şəkildə ABC və A1B1C1 üçbucaqlıları
konqruyentdir.
5
B (1; –2), C (3; 5), D (–2; –6) nöqtələrinin yerini dəyişdikdə alınan nöqtələrin koordinatlarını yazın və koordinat sistemində qeyd edin.
a) 2 vahid sola
b) 3 vahid sağa
c) 1 vahid yuxarı
d) 5 vahid aşağı
6
Bir fiqur digərindən necə alınıb: simmetriya, yoxsa yerdəyişmə nəticəsində? İzah edin.