11
Bağda alma, ərik və gilas ağacları var. Alma və ərik ağaclarının sayları 3 : 2, ərik və gilas ağaclarının sayları isə 4 : 3 nisbətindədir.
a) Bağda 40 ərik ağacı olarsa, neçə alma və neçə gilas ağacı var?
b) Alma və gilas ağaclarının sayları hansı nisbətdədir?
12
Boş hovuz 6 eyni nasosla 24 dəqiqəyə dolur.
a) 9 belə nasos boş hovuzu neçə dəqiqəyə doldurar?
b) Hovuzu 36 dəqiqəyə doldurmaq üçün bu nasoslardan neçəsi qoşulmalıdır?
13
Yem ehtiyatının yarısını 8 inək 12 gündə yedi. Qalan yem 24 günə neçə inəyə kifayət edər?
14
Sürücü yolu 70 km/saat sürətlə 4 saata qət etdi. Onun fikrincə, geri qayıtdıqda 80 km/saat sürətlə hərəkət edərsə, vaxta 40 dəqiqə qənaət etmiş olar. Sürücünün fikri doğrudurmu?
15
Düşərgədəki ərzaq 120 nəfərə 15 günə çatar.
a) Əlavə 60 nəfər də gələrsə, ərzaq neçə günə çatar?
b) Əlavə neçə nəfər gələrsə, ərzaq 9 günə çatar?
16
Şəkildə düz mütənasib asılılığın qrafiki verilmişdir.
a) Verilmiş nöqtələrə görə y və x arasında asılılığın cədvəlini qurun.
b) Mütənasiblik əmsalını tapın və asılılığın düsturunu yazın.
c) Düstura görə x = 1; 3; 5 olduqda y-in uyğun qiymətini hesablayın.
d) (12; ) və ( ; 24) nöqtələri bu qrafikin üzərində yerləşirsə, boş xanalara uyğun koordinatları tapın.
e) (3; 5) və (7; 10,5) nöqtələrindən hansı bu qrafikin üzərində deyil?
17
Şəkildəki hər düzbucaqlının sahəsi 18 vahid kvadratdır.
a) Şəklə görə tərəflərin uzunluqlarının dəyişməsini araşdırın və cədvəli tamamlayın.

Düzbucaqlının tərəfləri | Qırmızı | Yaşıl | Göy | Mavi
--- | --- | --- | --- | ---
Eni (b) |  |  |  |
Uzunluğu (a) |  |  |  |

b) Düzbucaqlının eni (b) ilə uzunluğu (a) arasındakı asılılığı ifadə edən düsturu yazın.
Bölmə 2 • Nisbət. Tənasüb. Faiz