1
Düzbucaqlı koordinat sistemində təsvir olunan nöqtələrin koordinatlarını müəyyən edin.

NÜMUNƏ A
Həlli | Açıqlama
A (– 4; 3) | A nöqtəsindən koordinat oxlarına çəkilən perpendikulyarlar absis oxunu – 4, ordinat oxunu isə 3 nöqtəsində kəsir.

2
Suallara cavab verin.
a) Hansı nöqtələrin koordinatları düzgün yazılmayıb? Səhvləri düzəldin.
A (–2; 1), B (4; –3), C (2; 0), D (5; 0), E (–3; 0), F (4; – 4)
b) Hansı nöqtələr absis oxu üzərində yerləşir? Onların koordinatlarını yazın.
c) Hansı nöqtələr ordinat oxu üzərində yerləşir? Onların koordinatlarını yazın.
d) 2-ci rübdə hansı nöqtələr yerləşir? Onların koordinatlarını yazın.
e) A, H, F və P nöqtələri hansı rüblərdə yerləşir?
Koordinatlarına görə nöqtənin qeyd olunması
Koordinatları verilmiş nöqtəni koordinat müstəvisində qeyd etmək üçün əvvəlcə koordinat oxları üzərində nöqtənin absisinə və ordinatına uyğun nöqtələr tapılır. Bu nöqtələrdən koordinat oxlarına çəkilmiş perpendikulyarların kəsişmə nöqtəsi koordinatları verilmiş nöqtə olacaq.
A (2; –3) nöqtəsi x oxunda absisi 2 olan nöqtədən, y oxunda isə ordinatı –3 olan nöqtədən uyğun oxlara çəkilən perpendikulyarların kəsişməsində yerləşir.
B (–3; 2) nöqtəsi x oxunda absisi –3 olan nöqtədən, y oxunda isə ordinatı 2 olan nöqtədən uyğun oxlara çəkilən perpendikulyarların kəsişməsində yerləşir.
Absisi 0-a bərabər olan nöqtə hansı koordinat oxu üzərində yerləşir?
Ordinatı 0-a bərabər olan nöqtə hansı koordinat oxu üzərində yerləşir?
Bölmə 4 • Düzbucaqlı koordinat sistemi