4.2.
Düzbucaqlı koordinat sistemində məsafə
Düzbucaqlı koordinat sistemində qeyd olunan nöqtələr arasındakı məsafələrin neçə vahid olduğunu necə tapmaq olar?
• İncəsənət muzeyi və Azneft meydanı;
• İncəsənət muzeyi və Çəmbərəkənd parkı;
• Azneft meydanı və Milli Xalça Muzeyi.
• iki nöqtə arasındakı
məsafə
• üfüqi düz xətt
• şaquli düz xətt
Üfüqi düz xətt üzərində yerləşən nöqtələr arasındakı məsafə
Düzbucaqlı koordinat sistemində absis oxuna paralel düz xətt üzərində yerləşən nöqtələrin ordinatları bərabərdir. Məsələn, A (–3; 2) və B (4; 2) nöqtələri x oxuna paralel düz xətt (yaxud üfüqi düz xətt) üzərində yerləşir. Üfüqi düz xətt üzərində yerləşən iki nöqtə arasındakı məsafə bu nöqtələrin absisləri fərqinin moduluna bərabərdir.
AB = |4 – (–3)| = 7 və ya AB = |(–3) – 4| = 7
AB parçasının uzunluğu 7 vahidə bərabərdir.
C (–5; –3) və D (–2; –3) nöqtələri arasındakı məsafəni də eyni qayda ilə tapmaq olar.
CD = |–2 – (–5)| = 3.
CD parçasının uzunluğu 3 vahidə bərabərdir.
1
Düzbucaqlı koordinat sistemində qeyd olunan nöqtələr arasındakı məsafələri tapın.
A və F
S və T
R və B
E və P
P və N
M və F
S və C
O və G
C və T
E və N

NÜMUNƏ A və M
Həlli | Açıqlama
A (1; 4) M (4; 4) AM = |4 – 1| = 3 | A və M nöqtələrinin ordinatları bərabər olduğu üçün bu nöqtələr üfüqi düz xətt üzərində yerləşir. Absisləri fərqinin modulu tapılır.