11
Lalə 3 dəqiqəyə 360 m, Samir isə 4 dəqiqəyə 600 m qaçır.
a) Kimin sürəti çoxdur: Lalənin, yoxsa Samirin? Nə qədər?
b) Hər kəs öz sürəti ilə qaçmaqda davam edərsə, 12 dəqiqədə kim daha çox məsafə qaçar? Nə qədər çox?
12
Şəkər tozu müxtəlif kütləli bağlamalarda satılır.
a) Hansı bağlamada şəkər tozunun 1 kq-nın qiyməti daha ucuzdur?
Nə qədər?
b) 15 kq şəkər tozunu hansı bağlamalarda aldıqda nə qədər pula qənaət etmək olar?
13
Yarışın nəticəsinə əsasən üzgüçü hansı üsulla daha sürətlə üzür?

Üzmə üsulu | Məsafə (m) | Zaman (san)
--- | --- | ---
Sərbəst üsul | 25 | 20
Batterflyay | 50 | 30
Bras | 100 | 50

14
Cədvəldə bəzi şirələrin tərkibindəki karbohidrat və şəkərin miqdarı göstərilib.
a) Hansı şirənin vahid həcmində karbohidratın miqdarı o birilərdən 2 dəfə çoxdur?
b) Hansı şirənin vahid həcmində şəkərin miqdarı daha azdır?

Şirə | Həcmi (ml) | Karbohidrat (mq) | Şəkər (q)
--- | --- | --- | ---
A | 300 | 25,5 | 30
B | 500 | 42,5 | 35
C | 200 | 34 | 18

15
Bakıda iki eyni kitab 12 manata, İzmirdə üç belə kitab 210 lirəyə satılır. 1 ₼ = 12 ₺ olarsa, bu kitab hansı şəhərdə daha ucuzdur?
16
Lalə, Samir və Elxan 4 həftə ərzində pul yığdılar. Hər həftənin sonunda Lalənin pulunun Samirin puluna nisbəti 2 : 3, Samirin pulunun Elxanın puluna nisbəti 3 : 5 oldu. Cədvəldə hər həftənin sonunda bu uşaqların cəmi nə qədər pulu olduğu göstərilib. Cədvəli tamamlayın və suallara cavab verin.

Uşaq | I həftə | II həftə | III həftə | IV həftə
--- | --- | --- | --- | ---
Lalə | 2 ₼ |  | 6 ₼ | 8 ₼
Samir |  | 6 ₼ |  |
Elxan | 5 ₼ |  |  | 20 ₼

• Lalənin 4 manatı olanda Elxanın neçə manat pulu oldu?
• Hansı həftə uşaqların ümumi pulu 30 manatdan çox olar?
• Hansı nisbət Lalə, Samir və Elxanın pulları nisbətinə uyğundur?
2 : 3 : 10
2 : 3 : 5
4 : 6 : 15
Bölmə 2 • Nisbət. Tənasüb. Faiz