5
Artımdan sonrakı məbləği tapın.

NÜMUNƏ İlkin məbləğ 2000 ₼, illik artım faizi 4%, müddət 3 il.
Həlli | Açıqlama
2000 ∙ 4 ∙ 3 100 = 240 ₼ 2000 + 240 = 2240 (₼) | İlkin məbləğ (S0 = 2000 ₼), artım faizi (r = 4%) və illərin sayı (n = 3) düsturda yerinə yazılır və artım tapılır. İlkin məbləğ və artım toplanır. 3 ildən sonrakı məbləğ 2240 ₼ olar.

a) İlkin məbləğ 4000 ₼, illik artım faizi 3%, müddət 2 il.
b) İlkin məbləğ 5000 ₼, illik artım faizi 6%, müddət 3 il.
c) İlkin məbləğ 3000 ₼, illik artım faizi 5%, müddət 4 il.
r – aylıq artım faizini, n – ayların sayını göstərərsə, düsturu ilə n aydan sonrakı
artımı tapmaq olar.
6
Mağazada məhsullar müəyyən müddətə möhlətlə satılır. Hər ay məhsulun ilkin məbləğinin müəyyən faizini ödəməklə növbəti aya qalan borc hesablanır. Alıcının göstərilən müddətlərə uyğun borcunu tapın.

NÜMUNƏ İlkin məbləğ 600 ₼, aylıq ödəmə faizi 10%, 5 aydan sonra qalan borcu tapın.
Həlli | Açıqlama
600 ∙ 10 ∙ 5 100 = 300 ₼ 600 – 300 = 300 (₼) | İlkin məbləğ (S0 = 600 ₼), azalma faizi (r = 10%) və ayların sayı (n = 5) düsturda yerinə yazılır, 5 ay ərzində ödənilən məbləğ tapılır. İlkin məbləğdən ödənilən məbləğ çıxılır. 5 aydan sonra alıcının 300 ₼ borcu qalar.

a) İlkin məbləğ 1500 ₼, aylıq ödəmə faizi 8%, 10 aydan sonra qalan borcu tapın.
b) İlkin məbləğ 5000 ₼, aylıq ödəmə faizi 15%, 6 aydan sonra qalan borcu tapın.
c) İlkin məbləğ 10 000 ₼, aylıq ödəmə faizi 20%, 4 aydan sonra qalan borcu tapın.
7
Televizorun qiyməti 1000 manatdır. Bu televizorun qiyməti 20% artırıldı. Bundan sonra satış azaldığı üçün sonuncu qiymət 20% endirildi. Televizorun sonrakı qiyməti ilkin qiyməti ilə müqayisədə artdı, yoxsa azaldı? Neçə faiz?
8
Müştəri bank hesabına müəyyən illik artım faizi ilə pul qoydu. Diaqramda hər ilin sonunda onun hesabında olan pulun miqdarı göstərilib.
• Müştərinin banka qoyduğu ilkin məbləğ nə qədərdir?
• İllik artım faizi nə qədərdir?
• 6 il sonra müştərinin hesabında nə qədər pul olacaq?
Bölmə 2 • Nisbət. Tənasüb. Faiz