16. Aynur və Samir hər biri fikrində bir ədəd tutdu. Aynur fikrin -
də tutduğu ədədi 2-yə vurub üzərinə 15 əlavə etdikdə 3 ədə-
dini aldı. Samir fikrində tutduğu ədəddən 4 çıxıb alınan ədədi
3-ə böldükdə –2 ədədini aldı. Kimin fikrində tutduğu ədəd kiçik
idi? Nə qədər?
İfadə yazmaqla məsələni həll edin.
17.Bakı dünyada dəniz səviyyəsindən ən aşağıda yerləşən paytaxt
şəhərdir. Onun dəniz səviyyəsindən neçə metr aşağıda yerləşdiyini
mənfi ədədlə ifadə etmək olar. Bu ədəd ən böyük ikirəqəmli mənfi
ədədin 3 mislindən 2 vahid böyükdür.
• Bakı şəhərinin dəniz səviyyəsindən neçə metr aşağıda yerləşdiyini
mənfi ədədlə ifadə edin.
• Həmin ədədin 14-ə qisməti isə Amsterdamın dəniz səviyyəsindən
neçə metr aşağıda yerləşdiyini ifadə edir. Amsterdam dəniz səviyyə-
sindən neçə metr aşağıda yerləşir?
• Bakı və Amsterdamın səviyyələri arasında fərq nə qədərdir?
Planetimizdə qlobal istiləşmə nəticəsində ekstremal temperatur
dəyişikliyi yaranır. Dünyada orta temperatur hər yerdə yüksəlir.
Qlobal istiləşmə soyuq bölgələrdə orta temperaturun artmasına,
bu isə buzlaqların əriməsinə gətirib çıxarır. Amma Qrenlandiyanın
cənubunda “Soyuq damla” (Cold Blob) adlanan ərazidə temperatur
əksinə, azalır.
Elmi araşdırmalarda çox aşağı temperaturları qeyd etmək
üçün Kelvin şkalasından istifadə edilir. 0 K – sıfır dərəcə Kelvin
temperaturun mütləq sıfırı adlanır. Bu temperatur
cismin nəzəri cəhətdən ala biləcəyi ən aşağı
temperatur həddidir.
1. Təsvirə əsasən temperaturun Selsi (°C) və Kelvin
(K) şkalaları arasında əlaqələri düsturla ifadə edin.
2. “Soyuq damla” (Cold Blob) adlanan ərazi və bu
ərazinin yarada biləcəyi fəsadlar haqqında məlumat
toplayın. Bu ərazidə ən aşağı temperaturu Kelvinlə
yazın.
3. Yer kürəsində ən aşağı və ən yuxarı temperaturlar qeydə alınmış bir neçə ərazi müəyyən edin.
Ən aşağı və ən yuxarı temperaturlar arasında fərqi hesablayın. Bu fərqi Selsi (°C) və Kelvin (K)
şkalalarında yazın.
4. Mütləq sıfır temperatur və kainatda buna yaxın temperatura malik cisimlər haqqında məlumat
toplayın. “Temperaturun mütləq sıfırını almaq olarmı?” adlı təqdimat hazırlayın.