3.6.
Tam ədədlərin vurulması və bölünməsi
Gəminin lövbəri bir saniyədə 2 m dərinliyə enir.
• Lövbər suya daxil olandan 3 saniyə, 4 saniyə və 5 saniyə sonra dəniz səviyyəsindən hansı dərinlikdə olar? Bunu tam ədədlərin vurulması ilə necə tapmaq olar?
• Neçə saniyədən sonra lövbər dəniz səviyyəsindən 10 m aşağıda olar? Bunu tam ədədlərin bölünməsi ilə necə tapmaq olar?
Müxtəlif işarəli tam ədədlərin vurulması
• Müsbət ədədlə mənfi ədədin hasilini mənfi ədədi təkrar toplamaqla tapmaq olar.
Məsələn, 3 · (–2) = ?
• Mənfi ədədin müsbət ədədə hasilini vurmanın yerdəyişmə xassəsinə əsasən belə tapmaq olar. Məsələn, (−2) · 3 = ?
(−2) · 3 = 3 · (−2) = −6.
Beləliklə, müsbət ədədlə mənfi ədədin hasilini tapmaq üçün onların modullarının hasili tapılır və qarşısına “–“ işarəsi yazılır. Məsələn, –4 · 5 = ?
Ədədlərin modulları vurulur.
|− 4| · |5| = 4 · 5 = 20
Qarşısına “–“ işarəsi yazılır.
− 4 · 5 = −20
• Mənfi və müsbət ədədin hasili mənfi ədəddir.
• İxtiyari ədədin –1 ədədi ilə hasili həmin ədədin əksi olan ədədə bərabərdir.
1
Hasili tapın. Bir neçə cavabın doğruluğunu ədəd oxunda yoxlayın.

NÜMUNƏ 4 ∙ (–3)
Həlli | Açıqlama
|4| ∙ |–3| = 4 ∙ 3 = 12; 4 ∙ (–3) = –12 | Vuruqların modulları hasili tapılır və qarşısına "–" işarəsi yazılır. Cavab ədəd oxunda yoxlanılır.