38
İlin əvvəlində sinifdə 10 oğlan və 20 qız təhsil alırdı. İl ərzində oğlanların sayı 5 nəfər artdı və qızların sayı 25% azaldı. İlin sonunda oğlanlar sinfin neçə faizini təşkil etdi?
39
Ekoloqlar dənizdə neft quyularının yaxınlığında suyun səthinin çirklənməsini aradan qaldırmaq üçün tədbirlər gördülər. Bir müddətdən sonra çirklənmiş səthin sahəsi 24 ha-dan 15 ha-ya qədər azaldı. Çirklənmiş su səthinin sahəsi neçə faiz azaldı?
40
Tərs mütənasib asılılığın qrafikinə əsasən A və B nöqtələrinin koordinatlarını tapın. Uyğun düsturu yazın. Qrafik üzərində absisi 8 olan nöqtənin ordinatını tapın.
41
İlin hansı fəslini ən çox sevdikləri haqqında sorğuda 90 şagird iştirak etdi. Onların 20%-i yay, qalanların 50%-i isə yaz fəslini qeyd etdi. Payız və qış fəslini seçənlərin sayları
5 : 4 nisbətində oldu. Hər fəsli neçə nəfər qeyd etdi?
42
Tərkibində 30% şəkər olan 200 q məhluldan müəyyən vaxtda 50 q su buxarlandı. Qalan məhlulun tərkibində şəkər neçə faiz təşkil edər?
43
Badambura içliyi üçün badam və şəkər tozu 8 : 7 nisbətində qarışdırılır. 1 kq badam 7 manata, 1 kq şəkər tozu isə 2 manatadır. 3 kq badambura içliyi hazırlamağa sərf olunan badam və şəkər tozu üçün nə qədər pul ödəmək lazımdır?
44
Bağçadakı qızılgül kollarının sayı ilə zanbaqların sayı 2 : 3 nisbətindədir.
• Bağçada qızılgül kollarının sayı 10 olarsa, neçə zanbaq var?
• Bağçada əlavə bir neçə qızılgül kolu da əkildi. Bundan sonra qızılgül kollarının sayı ilə zanbaqların sayı 4 : 5 nisbətində oldu. Əlavə neçə qızılgül kolu əkildi?
45
Düzbucaqlı koordinat sistemində MNKP paraleloqramı ABCD paraleloqramından necə alınıb: simmetriya, yoxsa yerdəyişmə nəticəsində?
ABCD paraleloqramına absis oxuna nəzərən simmetrik fiquru çəkin. Alınan fiqurun təpə nöqtələrinin koordinatlarını yazın.
Birinci yarımil üzrə ümumiləşdirici tapşırıqlar