ÜMUMİLƏŞDİRİCİ TAPŞIRIQLAR
1.
Düzbucaqlı koordinat sistemində şərtə uyğun üç nöqtə qeyd edin.
a) ordinatları müsbət
b) absisləri mənfi
c) ordinatı absisinə bərabər
2.
Verilən nöqtələrdən şərtə uyğun olanları müəyyən edin və həmin nöqtələrin koordinatlarını yazın.
a) a) Hansı nöqtələr absis oxuna, hansı nöqtələr ordinat oxuna nəzərən simmetrikdir?
b) Hansı nöqtələr III rübdə yerləşir?
c) A nöqtəsi yerini 3 vahid sağa, 2 vahid aşağı dəyişsə, koordinatları neçə olar?
d) Hansı nöqtələrin absisləri müsbətdir?
e) Şaquli və ya üfüqi düz xətlər üzərində yerləşən hansı nöqtələr arasındakı məsafələr bərabərdir?
3.
Koordinat sistemində təpələri verilmiş nöqtələrdə olan dördbucaqlı çəkin. Dördbucaqlının növünü müəyyən edin.
a) A (–2; 2) B (–3; 6) C (2; 6) D (3; 2)
b) A (0; 3) B (–2; 0) C (2; 3) D (4; 0)
4.
Koordinat sistemində təpələri verilmiş nöqtələrdə olan üçbucaq çəkin. Bu üçbucağın tərəflərinin koordinat oxları ilə kəsişmə nöqtələrini tapın.
a) A (–6; –2) B (3; 4) C (3; –2)
b) M (2; 3) N (2; –2) P (5; 1)
c) D (0; –2) E (–4; –1) F (2; 2)
5.
Doğru fikirləri müəyyən edin. Nümunələrlə izah edin.
a) I və II rüblərdə yerləşən nöqtələrin ordinatları müsbətdir.
b) II və III rüblərdə yerləşən nöqtələrin absisləri mənfidir.
c) III rübdə yerləşən nöqtələrə ordinat oxuna nəzərən simmetrik nöqtələr I rübdə yerləşir.
6.
Uyğun nöqtələri düzbucaqlı koordinat sistemində qeyd edin və suallara cavab verin.
a) Absisi 4 olan və fərqli rüblərdə yerləşən iki nöqtə qeyd edin. Bu nöqtələrdən keçən düz xətt hansı oxa paraleldir: absis, yoxsa ordinat oxuna?
b) Ordinatı –3 olan və eyni rüblərdə yerləşən iki nöqtə qeyd edin. Bu nöqtələrdən keçən düz xətt hansı oxa perpendikulyardır: absis, yoxsa ordinat oxuna?
7.
Koordinat sistemində bütün təpə nöqtələri fərqli rüblərdə yerləşən düzbucaqlının AB tərəfi qeyd edilib. Şərtə əsasən düzbucaqlının digər iki təpə nöqtəsinin koordinatlarını yazın. Bu düzbucaqlının perimetrini və sahəsini tapın.
a) Bu düzbucaqlının digər tərəfi AB tərəfindən 2 dəfə kiçikdir.
b) Bu düzbucaqlının digər tərəfi AB tərəfindən 1 vahid kiçikdir.
c) Bu düzbucaqlının digər tərəfi ordinat oxuna nəzərən AB tərəfinə simmetrikdir.
Bölmə 4 • Düzbucaqlı koordinat sistemi